CELEX: 62020CN0278
Language: fi
Date: 2020-06-24 00:00:00
Title: Asia C-278/20: Kanne 24.6.2020 – Euroopan komissio v. Espanjan kuningaskunta

17.8.2020   
            
            
               FI
            
            
               Euroopan unionin virallinen lehti
            
            
               C 271/31
            
         
      Kanne 24.6.2020 – Euroopan komissio v. Espanjan kuningaskunta
      (Asia C-278/20)
      (2020/C 271/40)
      Oikeudenkäyntikieli: espanja
      
         Asianosaiset
      
      
         Kantaja: Euroopan komissio (asiamiehet: I. Martínez del Peral, J. Baquero Cruz ja P.J.O. Van Nuffel)
      
         Vastaaja: Espanjan kuningaskunta
      
         Vaatimukset
      
      
                  —
               
               
                  On todettava, että Espanjan kuningaskunta on jättänyt noudattamatta tehokkuus- ja vastaavuusperiaatteiden – joilla rajoitetaan jäsenvaltioilla olevaa itsemääräämisoikeutta niiden säätäessä aineellisista ja muodollisista edellytyksistä, jotka koskevat niiden vastuuta unionin oikeuden rikkomisesta yksityisille aiheutuneista vahingoista – mukaisia velvoitteitaan, koska se on antanut ja pitänyt voimassa lain 40/2015 32 §:n 3–6 momentin ja 34 §:n 1 momentin 2 kohdan sekä lain 39/2015 67 §:n 1 momentin 3 kohdan
               
            
                  —
               
               
                  Espanjan kuningaskunta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Tämä jäsenyysvelvoitteiden noudattamatta jättämistä koskeva kanne, joka on nostettu SEUT 258 artiklan nojalla, kohdistuu julkisen sektorin oikeudellisesta järjestelmästä 1.10.2015 annetun lain 40/2015 (Ley 40/2015 de Régimen Jurídico del Sector Público) 32 §:n 3–6 momenttiin ja 34 §:n 1 momentin 2 kohtaan sekä julkisyhteisöjen yhteisestä hallintomenettelystä 1.10.2015 annetun lain 39/2015 (Ley 39/2015 del Procedimiento Administrativo Común de las Administraciones Públicas) 67 §:n 1 momentin 3 kohtaan.
      Riidanalaisilla säännöksillä järjestelmä, joka koskee valtiolla lainsäätäjänä toimiessaan olevaa vastuuta unionin oikeuden rikkomisista, on etäännytetty järjestelmästä, joka koskee Espanjan perustuslain rikkomisia lainsäätäjän toimilla, lisäämällä siihen tiettyjä aineellisia edellytyksiä.
      Näiden kahden järjestelmän rinnastaminen toisiinsa ja siihen liitetyt menettelylliset vaatimukset aiheuttavat sen, että korvauksen saaminen Espanjan lainsäätäjästä johtuvista unionin oikeuden rikkomisista on mahdotonta tai suhteettoman vaikeaa, mikä loukkaa tehokkuusperiaatetta.
      Toisaalta unionin oikeuden rikkomisten osalta lisätyt aineelliset edellytykset ovat vastaavuusperiaatteen vastaisia, koska korvauksen maksamiselle vahingoista, jotka Espanjan lainsäätäjä on aiheuttanut unionin oikeutta rikkomalla, on asetettu edellytykset, jotka eivät ole yhtä suotuisia kuin ne, joita sovelletaan silloin, kun kyse on Espanjan perustuslain rikkomisesta johtuvista vahingoista.